Ailil on kuus last: kaks poega ja neli tütart. Vanem poeg Margus (22) elab Võrus ja töötab autojuhina. Vennast aasta noorem Paavo on vormistatud ema ametlikuks hooldajaks. «Paavo on minu kõige suurem tugi ja abi,» ütleb ema. Paavo talitab loomad ja lüpsab lehma ning kamandab tüdrukud kodus tööle. Kõige vanem tütar Kadi (19) käib sellest aastast Võrus õhtukoolis ja elab Marguse pool.